Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: elleni fellépés szabályairól és az ehhez kapcsolódó törvénymódosításokról szóló 1999. évi LXXV. törvény (a továbbiakban: törvénymódosítás) vezette be, 1999. szeptember
Paragraph Index: 1186

2. § (1) bekezdésébõl fakadó követelményekbõl kiindulva megvizsgálta az intézmény teljes jogi hátterét, az erre vonatkozó valamennyi jogszabály együttes alkalmazásának lehetõségét és következményét. Vizsgálata során megállapította, hogy a bûnmegelõzési ellenõrzésnek a II. pontban felsorolt jogszabályok szerinti rendezése nem biztosít garanciákat a jogintézmény alkotmányos alkalmazására. A hatályos szabályozás alapjaiban sérti a jogállamiság elvének részét képezõ jogbiztonság, a normavilágosság, a jogi következmények elõreláthatósága és kiszámíthatósága, valamint a jogszabályok összhangja követelményrendszerét és nem áll összhangban az Alkotmány számos további rendelkezésével sem. 1.2. Az Alkotmánybíróság korábbi határozataiban a bûnmegelõzési érdeket a jogállamiságból következõ olyan alkotmányos célként ismerte el, amelynek biztosítása érdekében még egyes alapjogok korlátozása sem zárható ki. Minden esetben hangsúlyozta ugyanakkor, hogy ezen alkotmányos cél megvalósítása érdekében sem adható fel a jogállamiság, a jogbiztonság követelményrendszere és az állam szervei nem kaphatnak túl széles, bizonytalan tartalmú felhatalmazásokat az általános, elvont értelemben vett bûnmegelõzés érdekében [részletesen: 20/1997. (III. 19.) AB határozat, ABH 1997, 85, 92.; 24/1998. (VI. 9.) AB határozat, ABH 1998, 191, 195.; 13/2001. (V. 14.) AB határozat (a továbbiakban: Abh. 1.), ABH 2001, 177, 199—200.].

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes